Selskapet oppfordret alle kommuner i fylkene til å opprette lokale skoglag og leiet våren 1899 jord på Stend landbruksskole for frøsåing inntil Ekhaug Planteskole ble kjøpt til formålet samme år. I 1902 ble selskapet slått sammen med Nordre Bergenhus Skogplantningsselskap og i 1904 overtok det Voss Klængeanstalt og drev utplantningskurs. Anstalten ble utgangspunktet for Vestlandets forstlige forsøksstasjon i 1915.